gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4731, del 14-04-2004 (2004/3679)

Notificació de citació de compareixença del procediment abreujat 68/04, del Jutjat Contenciós Administratiu número set de València.
-----------------------------------------------------------------------------------------------------------------------------------

### Dades del document

Número de DOGV
:   4731

Data del DOGV
:   14-04-2004

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2004/3679


Organisme emissor
:   Conselleria de Sanitat

Tipus de document
:   Anunci

Notificació de citació de compareixença del procediment abreujat 68/04, del Jutjat Contenciós Administratiu número Set de València. [2004/X3679]
  
No s'ha pogut notificar de manera personal i directa a Julio Doménech Fernández la citació relativa al recurs contenciós administratiu número 68/04. Segons que determina l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, es notifica ara mitjançant la publicació en el Diari Oficial de la Generalitat Valenciana.
  
?El Jutjat Contenciós Administratiu número Set de València ha reclamat a esta unitat administrativa l'expedient referent al procediment que es descriu:
  
Referència del tribunal: procediment abreujat 68/04.
  
Recurrent: Damián Misfut Miedes.
  
Assumpte: recurs contenciós administratiu (procediment abreujat) interposat contra la resolució de 23 d'octubre de 2003, del director general de Recursos Humans, per la qual es fan públiques les qualificacions finals atorgades als concursants en la fase de selecció del procés extraordinari de consolidació d'ocupació per a la selecció i provisió de places de facultatiu especialista d'àrea de Traumatologia i Cirurgia Ortopèdica en les institucions sanitàries dependents de la Conselleria de Sanitat, convocades per una orde de 7 de març de 2002 i publicades en el DOGV núm. 4.219, de 2.04.2002.
  
Persones interessades: les aprovades en el procés extraordinari de consolidació d'ocupació per a la selecció i provisió de places de facultatiu especialista d'àrea de Traumatologia i Cirurgia Ortopèdica en les institucions sanitàries de la Conselleria de Sanitat, convocatòria publicada en el DOGV núm. 4.219, de 2 d'abril de 2002.
  
Segons que disposa l'article 49 de la Llei 29/1998, de 13 de juliol, de la Jurisdicció Contenciosa Administrativa, se cita les persones interessades en el procediment descrit per tal que puguen comparéixer en les actuacions judicials i personar-se en la via jurisdiccional en el termini de nou dies. No obstant això, es fa constar que la Generalitat Valenciana, representada pels lletrats del Gabinet Jurídic de la Presidència, compareix en el present recurs en defensa del manteniment de l'acte recorregut?.
Diari Oficial de la Generalitat Valenciana


Sumari del DOGV 4720, del 26-03-2004 (2004/2658)

Expedient número 206/2004. Servici de suport al desenvolupament i gestió d'un circuit de processament i tractament de la llenceria i roba hospitalària.
-------------------------------------------------------------------------------------------------------------------------------------------------------

### Dades del document

Número de DOGV
:   4720

Data del DOGV
:   26-03-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/2658


Data del document
:   08-03-2004

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * València
    * licitació
    * empresa de serveis
    * contracte de serveis
    * indústria de la confecció
    * adjudicació de contracte administratiu
    * bugaderia

Expedient número 206/2004. Servici de suport al desenvolupament i gestió d'un circuit de processament i tractament de la llenceria i roba hospitalària. [2004/M2658]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital Universitari Doctor Peset. Avinguda de Gaspar Aguilar, 90, 46189 València. Telèfon 86 120 20 46, fax 96 386 25 01.
  
c) Número d'expedient: 206/2004.
  
2. Objecte del contracte
  
a) Tipus de contracte: contracte de servicis.
  
b) Descripció de l'objecte: servici de suport al desenvolupament i gestió d'un circuit de processament i tractament de la llenceria i roba hospitalària.
  
c) Lots:
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 4.659, de 29 de desembre de 2003.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: dos-cents quaranta mil euros (240.000 e).
  
5. Adjudicació
  
a) Data: 9 de febrer de 2004.
  
b) Contractista: Eulen, SA.
  
c) Nacionalitat: espanyola.
  
d) Import d'adjudicació: dos-cents trenta-cinc mil euros (235.000 e).
Diari Oficial de la Generalitat Valenciana


Sumari del DOGV 4707, del 08-03-2004 (2004/1817)

Rotlle d'apel·lació número 791/2003. Cèdula de notificació.
-----------------------------------------------------------

### Dades del document

Número de DOGV
:   4707

Data del DOGV
:   08-03-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/1817


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 791/2003. Cèdula de notificació. [2004/M1817]
  
La Secció Sisena de l'Audiència Provincial de València ha dictat en el rotlle d'apel·lació número 791/2003, la sentència que té l'encapçalament i la part dispositiva següents:
  
Sentència número 846.
  
President: Vicente Ortega Llorca.
  
Magistrades: Eugenia Ferragut Pérez i Olga Casas Herraiz.
  
València, 23 de desembre de 2003.
  
La Secció Sisena de l'Audiència Provincial de València, integrada pel senyor i les senyores del marge, ha vist el present recurs d'apel·lació, interposat contra la sentència de data 25 de març de 2003, dictada en les actuacions de juí executiu número 442 de 2000, tramitades pel Jutjat de Primera Instància número 2 de Massamagrell, sobre nul·litat del títol i prescripció.
  
Han sigut parts en el recurs, com a apel·lant, els demandats Guillermo Cervera Monfort i Celia Ferrer Alvarez, representats pel procurador Vicente Adam Herrero i defesos pel lletrat José Vicente Guinot Martínez, i, com a apel·lada, la demandant Banco de Valencia, SA, representada pel procurador Jesús Mora Vicente, i assistida del lletrat Eugenio Mata Rabasa, i la codemandada Selecrom, SA, declarada en situació processal de rebel·lia.
  
És ponent Vicente Ortega Llorca, qui expressa el parer del tribunal.
  
En nom del rei, i per l'autoritat que ens conferix la Constitució aprovada pel poble espanyol,
  
Decidim:
  
Primer
  
Desestimem el recurs interposat per Guillermo Cervera Monfort i Celia Ferrer Alvarez.
  
Segon
  
Confirmem la sentència impugnada.
  
Tercer
  
Imposem als recurrents les costes d'esta alçada.
  
Al seu torn, retorneu al jutjat de procedència les actuacions originals, amb un certificat d'esta resolució per a l'execució i compliment.
  
Esta és la nostra sentència, que pronunciem, manem i firmem.
  
No es pot interposar recurs de cassació.
  
I perquè es publique en el Diari Oficial de la Generalitat Valenciana, per a notificar a la part incompareguda Selecrom, SA.
Diari Oficial de la Generalitat Valenciana


Sumari del DOGV 4726, del 05-04-2004 (2004/2438)

Informació pública de la pèrdua de l'original de la carta de pagament nº 3274M2442FECU, a nom de Juana Mata Palomares.
----------------------------------------------------------------------------------------------------------------------

### Dades del document

Número de DOGV
:   4726

Data del DOGV
:   05-04-2004

Secció del DOGV
:   V. ALTRES ANUNCIS - D) ALTRES QÜESTIONS I INCIDÈNCIES DE LA CONTRACTACIÓ ADMINISTRATIVA

Número del document
:   2004/2438


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública de la pèrdua de l'original de la carta de pagament nº 8318R6711SETB, a nom de Juana Mata Palomares. [2004/X2438]
  
A causa de la pèrdua de l'original de la carta de pagament de la fiança dipositada en deute públic núm. 2152Y9202MLTU, per import de quinze mil vint-i-cinc euros amb trenta cèntims (15.025,30 €), a nom de Juana Mata Palomares, amb DNI 01.850.514 V, a favor de la Conselleria d'Economia, Hisenda i Ocupació.
  
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances, resolc:
  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la Tresoreria de la Direcció Territorial d'Economia i Hisenda a València. La fiança es tornarà al seu titular si, una vegada transcorreguts dos mesos des de la publicació de la pèrdua en el DOGV, no s'hi produïx cap reclamació.
Diari Oficial de la Generalitat Valenciana


Sumari del DOGV 4781, del 23-06-2004 (2004/6219)

Informació pública de l'autorització administrativa d'instal·lació elèctrica i estudi sobre impacte ambiental. Expedient ATLINE 04/74.
--------------------------------------------------------------------------------------------------------------------------------------

### Dades del document

Número de DOGV
:   4781

Data del DOGV
:   23-06-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/6219


Organisme emissor
:   Conselleria d'Infraestructures i Transport

Tipus de document
:   Anunci

Informació pública de l'autorització administrativa d'instal·lació elèctrica i estudi sobre impacte ambiental. Expedient ATLINE 04/74. [2004/E6219]
  
Als efectes que establixen la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre, i el Decret 162/1990, de 15 d'octubre, sobre Impacte Ambiental, se sotmet a informació pública la petició d'instal·lació elèctrica de LSMT 20 kv, les característiques principals de la qual s'assenyalen a continuació:
  
a) Peticionari: Iberdrola Distribución Eléctrica, SA.
  
b) Lloc on s'establirà la instal·lació:
  
Partida Castellans-Santa Lucia, terme municipal de Xàbia (Alacant).
  
c) Finalitat de la instal·lació:
  
Desviació i conversió en subterrani d'un tram de LAMT.
  
d) Característiques principals:
  
LSMT. Longitud 590 m. Conductor HEPRZ1 12/20 kv de 240 mm² Al+H16.
  
Cosa que es fa pública perquè puga ser examinat el projecte de la instal·lació en esta Unitat Territorial d'Energia d'Alacant, situada al carrer de Churruca, 29 i formular-s'hi, al mateix temps, les reclamacions, en dos exemplars, que s'estimen oportunes en el termini de vint dies, comptadors a partir de l'endemà de la publicació d'este anunci.
Diari Oficial de la Generalitat Valenciana


Sumari del DOGV 4695, del 19-02-2004 (2004/1107)

Notificació de l'acord d'iniciació de l'expedient SA-270/03, d'anul·lació de l'autorització sanitària per cessament de l'activitat.
-----------------------------------------------------------------------------------------------------------------------------------

### Dades del document

Número de DOGV
:   4695

Data del DOGV
:   19-02-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/1107


Organisme emissor
:   Conselleria de Sanitat

Tipus de document
:   Anunci

Notificació de l'acord d'iniciació de l'expedient SA-270/03, d'anul·lació de l'autorització sanitària per cessament de l'activitat. [2004/X1107]
  
Per tal que tinga els efectes previstos i d'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica l'acord següent:
  
«Vista l'acta d'inspecció número 14143, de data 26.09.2003, formalitzada a l'establiment de menjador turístic propietat de María Ruiz Jurado, situat al carrer de la Mare de Déu del Carme, 40, de la localitat de Sagunt, en què consta que hi ha cessat l'activitat.
  
Atés el que disposa l'article 6 de l'Orde de 6 de juny de 1997, de la Conselleria de Sanitat, sobre l'autorització sanitària d'establiments alimentaris menors, acorde iniciar l'expedient número SA-270/03, d'anul·lació de l'autorització sanitària de l'establiment adés esmentat amb número CC-5717/V.
  
Segons que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se li concedix un termini de deu dies, comptador des de l'endemà de la recepció d'este acord, per a formular les al·legacions i presentar els documents que convinguen al seu dret.
  
L'òrgan competent per a resoldre este expedient és el director territorial de Sanitat de València, segons la competència atribuïda per l'article 4 de l'Orde de la Conselleria de Sanitat de 6 de juny de 1997.
  
D'acord amb el que disposa l'article 42.4 de la Llei 30/1992, de 26 de novembre, segons la redacció donada per la Llei 4/1999, se l'informa que:
  
- El termini màxim per a resoldre i notificar el present procediment és de tres mesos comptadors des de la data del present acord, segons que disposa l'article 42.3 de la mateixa llei, sense perjudici de les possibles interrupcions del termini esmentat que es puguen produir d'acord amb l'article 42.5.
  
- La falta de resolució expressa dins del termini legal per a dictar-ne una produirà la caducitat del procediment i l'arxivament de les actuacions, segons que disposa l'article 44 de la mateixa llei, sense perjudici de la possibilitat d'iniciar un altre procediment.
  
- Per a obtindre informació sobre l'estat de la tramitació del seu procediment, pot adreçar-se a este centre, situat a València, al carrer de Sant Vicent, 83, telèfon 468196218, o a la direcció territorial situada a la mateixa adreça».
Diari Oficial de la Generalitat Valenciana


Sumari del DOGV 4901, del 13-12-2004 (2004/12319)

Notificació a José Manuel Pereira Rey i Ovidiu Trimbez.
-------------------------------------------------------

### Dades del document

Número de DOGV
:   4901

Data del DOGV
:   13-12-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/12928


Organisme emissor
:   Ministeri d'Administracions Públiques

Tipus de document
:   Anunci

Notificació a José Manuel Pereira Rey i Ovidiu Trimbez. [2004/F12095]
  
Ángel Rodrigo Bravo, director de l'Àrea Funcional de Treball i Assumptes Socials de la Delegació del Govern a Madrid, fa saber a l'empresa continguda en la relació que s'inserix tot seguit, que davant de la impossibilitat de comunicar-li les resolucions sancionadores dictades en l'expedient que s'assenyala per absència i parador desconegut, se li notifica, d'acord amb el que s'establix en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE de 27 de novembre de 1992), i se li comunica que a partir del dia següent al de la seua publicació en el Diari Oficial de la Generalitat Valenciana, es comptaran els terminis legals oportuns. L'import de la sanció pot fer-se efectiu pels mitjans i en els terminis legalment establits. Podrà així mateix interposar els recursos procedents, per a la qual cosa els expedients es troben a la vista dels interessats a les dependències d'esta Àrea de Treball i Assumptes Socials (carrer de Bretón de los Herreros, 41). S'advertix que, transcorreguts els terminis per a procedir al pagament de les sancions en període voluntari i no haver-se fet efectiu el seu pagament, se'n procedirà al cobrament per la via executiva.
  
Número d'acta: 5550/2002.
  
Subjecte responsable: José Manuel Pereira Rey.
  
Import: 12.020,26 euros.
  
Número d'acta: 966/2003.
  
Subjecte responsable: Ovidiu Trimbez.
  
Import: 6.071,10 euros.
  
Madrid, 10 de novembre de 2004.- El director de l'Àrea de Treball i Assumptes Socials: Ángel Rodrigo Bravo.
Diari Oficial de la Generalitat Valenciana


Sumari del DOGV 4857, del 06-10-2004 (2004/9788)

Ressenya de l'Acord de 3 de maig de 2004, de la Comissió Territorial d'Urbanisme d'Alacant, pel qual es declara definitivament aprovada la modificació del Pla General número 25 de l'Alfàs del Pi.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4857

Data del DOGV
:   06-10-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/9788


Data del document
:   03-08-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Alfàs del Pi, l'
    * pla d'urbanisme

Ressenya de l'Acord de 3 de maig de 2004, de la Comissió Territorial d'Urbanisme d'Alacant pel qual es declara definitivament aprovada la modificació del Pla General número 25 de l'Alfàs del Pi. [2004/S9788]
  
D'acord amb l'article 59.4 B de la Llei 6/1994, de 15 de novembre, de la Generalitat Valenciana, reguladora de l'activitat urbanística (DOGV número 2349, de 24 de novembre de 1994), es publica la ressenya de la Resolució de la Comissió Territorial d'Urbanisme d'Alacant publicada juntament amb les normes urbanístiques aprovades en el Butlletí Oficial de la Província d'Alacant número 152, del dia 5 de juliol de 2004.
  
Expedient 54/2004. L'Alfàs del Pi. Modificació del Pla general número 25
Diari Oficial de la Generalitat Valenciana


Sumari del DOGV 4745, del 04-05-2004 (2004/3908)

RESOLUCIÓ d'1 d'abril de 2004, de la Universitat Politècnica de València, per la qual es nomena a Maria Amparo Vidal Cuenca, secretària del vicerector de la Universitat Politècnica de València.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4745

Data del DOGV
:   04-05-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/3908


Organisme emissor
:   Universitat Politècnica de València

Tipus de document
:   Resolució

RESOLUCIÓ d'1 d'abril de 2004, de la Universitat Politècnica de València, per la qual es nomena a Maria Amparo Vidal Cuenca, secretària del vicerector de la Universitat Politècnica de València. [2004/E3908]
  
De conformitat amb el que disposa l'article 6 del Text Refós de la Llei de la Funció Pública Valenciana, aquest rectorat, resol:
  
Nomenar personal eventual a Maria Amparo Vidal Cuenca, amb DNI 07613251-G, en el lloc de secretària del vicerector al Vicerectorat d'Esports (PE1128), amb efectes econòmicoadministratius des de l'1 d'abril de 2004, i assignar-li unes retribucions brutes anuals de 22.866,48 euros, amb els increments i les variacions que prevegen en qualsevol moment les disposicions legals vigents, o bé les modificacions mitjançant resolució d'aquest rectorat.
  
La cessació d'aquest personal serà lliure i en tot cas es produirà de manera automàtica quan cesse l'autoritat a la qual presta la seua funció assessora i de confiança.
Diari Oficial de la Generalitat Valenciana


Sumari del DOGV 4665, del 08-01-2004 (2003/13405)

Notificació a Melitón Antonio Navarro Gascón. Expedient número 03/79A.
----------------------------------------------------------------------

### Dades del document

Número de DOGV
:   4665

Data del DOGV
:   08-01-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/13874


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació a Melitón Antonio Navarro Gascón. Expedient número 03/79A. [2003/S13496]
  
D'acord amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb la Llei 4/1999, de 13 de gener, es fa pública la notificació de les resolucions dels expedients sancionadors que s'indiquen, instruïts per la Direcció Territorial d'Economia i Hisenda d'Alacant, a les persones o entitats denunciades que a continuació es detallen, ja que s'ha intentat la notificació en l'últim domicili conegut i no s'ha pogut practicar.
  
Perquè l'interessat o interessats puguen conéixer íntegrament l'acte i en quede constància, podrà comparéixer en el termini de 10 dies des de la publicació del present anunci en el Diari Oficial de la Generalitat Valenciana, en la seua d'esta Direcció Territorial d'Economia i Hisenda, Secció Administrativa de Joc, situada al carrer Churruca, núm. 25, d'Alacant, de 09.00 a 14.00 hores.
  
1. Resolució expedient 03/79A. De conformitat amb el que disposa la Llei de la Generalitat Valenciana 4/1988, de 3 de juny, (DOGV núm. 842 de 9 de juny de 1988) en relació amb el Decret 155/1998, de 29 de setembre, del Govern Valencià (DOGV núm. 3.351 de 15 d'octubre de 1998), per resolució de data 1 de desembre de 2003 del director territorial d'Economia i Hisenda, s'ha acordat imposar a Melitón Antonio Navarro Gascón una multa de 450 euros per infracció tipificada en l'article 43.j) del decret mencionat.
  
Contra la resolució mencionada, que no esgota la via administrativa, es podrà interposar recurs d'alçada davant la Sotssecretaria de la Conselleria d'Economia, Hisenda i Ocupació, en el termini d'un mes comptat des de l'endemà de la notificació, d'acord amb el que disposa l'article 114 de la Llei 30/1992, de 26 de novembre.
Diari Oficial de la Generalitat Valenciana


Sumari del DOGV 4777, del 17-06-2004 (2004/5824)

Informació pública de l'aprovació del projecte del símbol de l'escut municipal.
-------------------------------------------------------------------------------

### Dades del document

Número de DOGV
:   4777

Data del DOGV
:   17-06-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/5824


Organisme emissor
:   Ajuntament de Sarratella

Tipus de document
:   Anunci

Informació pública de l'aprovació del projecte del símbol de l'escut municipal. [2004/M5824]
  
L'assemblea de veïns, en sessió celebrada el dia 15 de febrer de 2004, va aprovar el projecte del símbol de l'escut municipal.
  
Durant el termini d'un mes se sotmet a informació pública als efectes que els qui tinguen interés puguen examinar-lo i al·legar el que estimen convenient, de conformitat amb l'article 14 del Decret 116/1994, de 21 de juny, del Govern Valencià, pel qual es regulen els símbols de les entitats locals de la Comunitat Valenciana.
  
Sarratella, 23 de febrer de 2004.- L'alcalde: Agustín Beltrán Monfort.